
Kada žena u menstrualnom ciklusu ili žena u postporođajnom periodu (babinjama) postane čista prije zore i ne okupa se sve do poslije zore, da li joj je ***[post](https://pitajucene.com/search/post/questions/ "Pretraži pitanja o postu")*** ispravan ili ne? 


* 
* 
* 
* 
* 
* 
* 

 
Žena u menstrualnom ciklusu i post

Da. Ispravan je ***[post](https://pitajucene.com/search/post/questions/ "Pretraži pitanja o postu")*** žene koja je bila u menstrualnom ciklusu i kada postane čista prije zore a ne okupa se osim poslije zore.  

Isto tako žena u babinjama, jer je ona tog trenutka od obveznika koji moraju da poste, i njena situacija je slična čovjeku koji osvane džunup, i njegov post je ispravan jer Uzvišeni kaže: “Zato se sada sastajte sa njima u želji da dobijete ono što vam je Allah već odredio. Jedite i pijte sve dok ne budete mogli razlikovati bijelu nit od crne niti zore”. (Sura El-Bekara, 187)  

Pa kada znamo da je Allah dozvolio seksualni odnos sve do zore neminovno je da će kupanje biti poslije zore.  

Drugi dokaz je ***[hadis](https://pitajucene.com/search/Hadis/questions/ "Pretraži pitanja o hadisima")*** Aiše, radijellahu anha: “***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, bi nekada osvanuo džunup kao rezultat seksualnog odnosa i postio bi”, tj. ne bi se kupao zbog dženabeta osim poslije nastanka zore. [Ibn-Usejmin]


Muhammed b. Salih ***[El-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")*** 


Prijevod: Senad Crnkić  

<https://islamhouse.com/bs/fatwa/430942/>


